****

**IZVJEŠTAJ 2017.**

**RAZGOVORI U DOBROJ VJERI**  
  
Nakon predstavljanja Inicijative u prosincu 2016. i [promocije knjige “Vjera u dijalog: religijsko i sekularno u razgovoru”.](https://www.facebook.com/events/238004753306234/) koju smo u suradnji za SOLIDARNOM- Zakladom za ljudska prava i Solidarnost organizirali u siječnju 2017. , organizirali smo niz tribina. Propitali smo teme savjesti, odgovornosti i slobode, kontracepcije i pobačaja, položaja LGBTIQ\* vjerni(ka)ca u Crkvi i Duginim obiteljima te nužnosti participacije i akcije vjerni(ka)ca u obranu stečenih ljudskih sloboda.

* 09. 05. 2017: [Savjest odgovornost slobod](https://www.facebook.com/events/266855297055964/)a
* 18. 05. 2017: [Sloboda savjesti i odgovornost- pitanje kontracepcije i pobačaja](https://www.facebook.com/events/1913318288886250/)
* 2. 06. 2017: [Položaj LGBTIQ osoba u Crkvi](https://www.facebook.com/events/117497065498727/)
* 6. 12. 2017, [Vjernički aktivizam u hrvatskoj danas](https://web.facebook.com/events/1636234439774271/)
* 26. 02. 2017. [Dugine obitelji u dobroj vjeri](https://web.facebook.com/events/1859815784317630/)

**ORGANIZACIJSKI RAZVOJ**  
  
Od početka djelovanja sudjelujemo na međunarodnim i domaćim konferencijama i skupovima, radionicama, panelima, istraživanjima:

* Predstavljanje istraživanja "Vjerska prava i slobode u Republici Hrvatskoj - stanje i preporuke" Kuće ljudskih prava, Zagreb, 30. 01. 2017.
* Radionica “I vjernice i građanke” u Somboru, rujan 2017.
* Konferencija“The role of Religious Leaders and Academia in the ‘Refugee Chrisis’” u Bratislavi, listopad 2017.
* “Aj nemoj” - tribina o nasilju nad ženama u organizacije studentske udruge STEP, 07. 12. 2017.
* “Prava istina o Istanbulskoj”- tribina o svrsi konvencije i borbi protiv nasilja nad ženama i u obitelji, 20.12. 2017.
* The Routs of Solidarity, projekt Europe za građane, na kojem su predstavnice U dobroj vjeri u suradnji sa udrugom PUNK iz Pule, sudjelovale na terenskim konferencijama u Rimu, Zagrebu i na Lezbosu (siječanj 2017 - veljača 2018.)

**U DOBROJ VJERI NA RADIU 808**

Tokom 2017. godine u suradnji s Radiom 808 isproducirale smo 32 [radio emisije U DOBROJ VJERI](https://www.mixcloud.com/radio808/playlists/u-dobroj-vjeri/) kroz koju želimo potaknuti raspravu o temamam kojima se bavimo.

1. **Antonija Potočki** - u prvoj emisiji ugostili smo članicu inicijative U dobroj vjeri koja želi širiti prostor dijaloga, pokrecu je vjernicikoji zive svoju vjeru i postuju uvjerenja drugih.

2. **Savjest, odgovornost, sloboda 1** - Prenosimo prvi dio razgovora o savjesti, odgovornosti i slobodi koje smo promišljali s Jadrankom Brnčić i Goranom Božičevićem.

3. **Savjest, odgovornost, sloboda 2** - Prenosimo drugi dio razgovora o savjesti, odgovornosti i slobodi koje smo promišljali s Jadrankom Brnčić i Goranom Božičevićem.

4. **Abortus 1** - u svrhu otvaranja dijaloga prenosimo razgovor o osjetljivom pitanju abortusa na kojem je Jadranka Brnčić razgovarala s Gorjanom Gjurić, Paulom Zore i Katikom Kukurom.

5. **Abortus 2** - drugi dio razgovora o pitanju abortusa na kojem je Jadranka Brnčić razgovarala s Gorjanom Gjurić, Paulom Zore i Katikom Kukurom.

6. **Položaj LGBTIQ\* osoba u Crkvi 1** - prenosimo razgovor koji je Jadranka Brnčić vodila sa Mihaelom Sečenom i Nedom Popović iz projketa NeprocjenjivA, Mario Primorcem iz Duginih obitelji o položaju LGBTIQ osoba u Crkvi.

7. **Položaj LGBTIQ\* osoba u Crkvi** 2 - prenosimo drugi dio razgovora sa Mihaelom Sečenom, Nedom Popović i Mario Primorcem o položaju LGBIQ\* osoba u Crkvi.

8. **Vjera u dijalog** - predstavili smo knjigu Vjera u dijalog i prenjeli tribinu na kojoj su o knjizi uz moderaciju Lane Bobić pričali urednici Zoran Grozdanov i Nebojša Zelić, te novinar Hrvoje Šimičević

9. **Azra Ibrahimović, Vjernici za mir** - na konferenciji inicijative "Vjernici za mir” razgovarali smo s Azrom Ibrahimović o međureligijskom dijalogu, feminističkom radu i putu vjere.

10. **Katica Kukura** - razgovarali smo o problemu strukture nasilja sa Katicom Kukurom, teologinjom koja je u razgovor unjela osobno iskustvo proživljenog nasilja.

11. **Rekapitulacija** - napravili smo presjek dosadašnjih razgovora gdje smo kao ozbiljne društvene probleme uočili porast kesnofobije, nacionalizma i šovinizma.

12. **"Isus krist komunist"** - Tereza Forcades, Jadranka Brnčić, Zoran Grozdanov i Nebojša Zelić razgovarali su na Zagreb Book Festivalu o dobrom Samarijancu.

14. **Nasilje nad ženama** - promišljamo o problematici rodno utemeljenog nasilja nad ženama

15. **Zoran Grozdanov** - ugostili smo teologa, urednika, izdavača i čudotvorca Zorana Grozdanova

16. **Branko Sekulić&Fališ** - povodom tribine "Ima li Bog naciju?" na Festivalu alternativne ljevice Šibenik, razgovarali smo s moderatorom, Brankom Sekulićem.

17. **Diskriminacija** - promišljali smo problem diskriminacije koja je još uvijek veliki problem u našem društvu na više razina

18. **Iva Zenzerović** - sa Ivom smo razgovarali o mirovnom aktivizmu, 20 godina neMIRa, programu Mirovnih studija i rođendanu Centra za mirovne studije.

19. **Ana Raffai** - povodom prosvjeda protiv ksenofobije, nacionalizma i sovinizma, "naša šutnja vrišti", inicijative Vjernici za mir, razgovarali smo s mirovnom aktivistkinjom i teologinjom Anom Raffai.

20. **Paula Zore** - o ljudskim pravima žena i opasnostima ultrakonzervativizma razgovarali smo sa aktivistkinjom Paulom Zore.

21. **Vatikanski ugovori i identitetska politika** - razmišljamo o Vatikanskim ugovorima i prenosimo tribinu na kojoj su govorili Marijana Bijelić, Branimir Pofuk i Alan Sorić.

22. **Vela Gospa** - na blagdan Vele Gospe promišljamo o Mariji i njenoj hrabrosti da samostalno donese odluku nositi sina Božjega što je u ono vrijeme za nju moglo značiti društveno odbacivanje na više razina

23. **Zilka Spahić Šiljak** - na radionici "Vjernice i građanke" porazgovarale smo s jednom od trenerica Zilkom Spahić Šiljak koja nam je dala promisliti antropologiju žena i modele rodnih uloga u Islamu i religiji.

24. **Festival slobodne misli** - slušali smo pastorala Davida Montgomeryja koji je slušatelje/ice izazvao da budu slobodni promisliti Krista.

25. **Jacqueline Bat** - o peticiji vjernika "Ne u moje ime", o društvenom angažmanu i vjeri razgovarali smo sa Jacqueline Bat.

26. **David Montgomery** - razgovarali smo s Davidom o njegovom pastoralnom radu Velikoj Britaniji i njegovu putu vjere.

27. **Ratifikacija Istanbulske konvencije** - emisija je povodom Međunarodnog dana borbe protiv nasilja nad ženama posvetila pozornost važnosti ratifikacije Istanbulske konvencije. Pričali smo o problematici nasilja nad ženama, o opasnostima dezinformacija i manipulacija.

28. **Human Rights Film Festival** - U dobroj vjeri u sklopu Human Rights Film Festivala održava razgovor o vjerničkom aktivizmu. Uoči HRFFa razgovarali smo s direktorom festivala Petrom Milatom o programu festivala.

29. **HRFF Vjernički aktivizam u Hrvatskoj danas** - razgovarali smo sa Anom Raffai i Entonijem Šeperićem o vjerničkom aktivizmu u Hrvatskoj danas.

30. **“Aj nemoj”** - udruga STEP odnosno Studentski evanđeoski pokret, organizirala je tribinu "Aj' nemoj" o problemu nasilja nad ženama i tradicionalno kršćanske antropologiji žene.

31. **Božićna** - prenijeli smo dio predavanja Jurgena Moltmana i odaslali Božićnu poruku slušateljima i slušateljicama